**Z Á P I S N I C A**

**z Riadnej konferencie Oblastného futbalového zväzu Prievidza konanej dňa 09.07.2021 v Dome kultúry Nováky.**

**PROGRAM**

1. Otvorenie a vyhlásenie o tom, že riadna konferencia bola zvolaná v súlade so stanovami ObFZ Prievidza
2. Správa mandátovej komisie
3. Schválenie programu
4. Menovanie skrutátorov, overovateľov zápisnice a schválenie pracovných komisii
5. Schválenie rokovacieho a volebného poriadku konferencie ObFZ Prievidza
6. Správa predsedu ObFZ Prievidza o činnosti ObFZ Prievidza od ostatnej konferencie
7. Správa o hospodárení ObFZ Prievidza k 31.05.2021
8. Správa Revíznej komisie prednesená kontrolórom ObFZ Prievidza
9. Voľby Volebnej komisie ObFZ Prievidza
10. Diskusia
11. Informácia o prijatých uzneseniach z riadnej konferencie ObFZ Prievidza
12. Záver

Rokovanie Riadnej konferencie Oblastného futbalového zväzu Prievidza otvoril a viedol podpredseda ObFZ Prievidza p. Jozef Mišák, ktorý na úvod Riadnej konferencie privítal prítomných hostí , členov výkonného výboru a delegátov konferencie.

Pán Jozef Mišák konštatoval, že konferencia bola zvolaná v zmysle Stanov ObFZ Prievidza.

K bodu 1. **Vyhlásenie o tom, že konferencia bola zvolaná v súlade so Stanovami ObFZ**

  **Prievidza.**

**Uznesenie k bodu 1 :**

**Riadna konferencia ObFZ Prievidza konštatuje, že Riadna Konferencia ObFZ Prievidza bola zvolaná v súlade so Stanovami ObFZ Prievidza.**

**Hlasovanie za - 53 proti - 0 zdržal sa - 0**

K bodu 2. Správa mandátovej komisie

Predseda Mandátovej komisie p. Igor Belák predniesol správu mandátovej komisie, ktorá konštatovala , že konferencia je uznášania schopná. Počet zúčastnených delegátov s právom hlasovať 53 čo predstavuje 74,64%.

**Uznesenie k bodu 2:**

**Riadna konferencia ObFZ Prievidza berie na vedomie správu mandátovej komisie.**

**Hlasovanie za - 53 proti - 0 zdržal sa - 0**

K bodu 3. Schválenie návrhu programu

Predsedajúci p. Mišák predniesol návrh programu Riadnej konferencie ObFZ Prievidza.

Program riadnej konferencie bol jednohlasne schválený.

Predseda Mandátovej komisie informoval o zmene stavu delegátov riadnej konferencie ObFZ Prievidza.

Počet zúčastnených delegátov s právom hlasovať 57 čo predstavuje 80,28%.

**Uznesenie k bodu 3 :**

**Riadna konferencia ObFZ Prievidza schvaľuje predložený program Riadnej konferencie ObFZ Prievidza.**

**Hlasovanie za - 57 proti - 0 zdržal sa - 0**

K bodu 4. Schválenie skrutátorov, overovateľov zápisnice a schválenie pracovných komisii

Predsedajúci p. Jozef Mišák predniesol návrhy na skrutátorov:

Hlavný skrutátor – Ján Baláž, skrutátori - p. Peter Krištín, p. Jozef Kučera

Návrh na overovateľov zápisnice:

p. Marián Petic a p. Peter Letavay.

Návrh na pracovné predsedníctvo v zložení:

p. Anton Laco, p. Jozef Mišák,p. Miroslav Vlk, p. Marek Grolmus.

Návrh na Mandátovú komisiu v zložení:

Predseda p. Igor Belák, členovia p. Marián Kováč, p. Ivan Dragula.

Návrh na Návrhovú komisiu v zložení:

Predseda p. Anton Zima , členovia p. Ján Mäsiar, p. Marek Pál.

Všetky predložené návrhy boli jednohlasne schválené.

**Uznesenie k bodu 4:**

**Riadna konferencia ObFZ Prievidza menuje za skrutátorov:**

**Hlavný skrutátor – Ján Baláž, skrutátori - Peter Krištín , Jozef Kučera**

**Riadna konferencia ObFZ Prievidza menuje za overovateľov zápisnice :**

**Marián Petic**

**Peter Letavay**

**Riadna konferencia ObFZ Prievidza schválila pracovné predsedníctvo v zložení:**

**p. Anton Laco, p. Jozef Mišák,p. Miroslav Vlk, p. Marek Grolmus.**

**Návrh na Mandátovú komisiu v zložení:**

**Predseda - p. Igor Belák, členovia - p. Marián Kováč, p. Ivan Dragula.**

**Návrh na Návrhovú komisiu v zložení:**

**Predseda - p. Anton Zima , členovia - p. Ján Mäsiar, p. Marek Pál.**

**Hlasovanie za - 57 proti - 0 zdržal sa - 0**

K bodu 5. Schválenie rokovacieho a volebného poriadku konferencie ObFZ Prievidza

Pán Mišák informoval delegátov o zmenách, ktoré boli vykonané v Rokovacom a Volebnom poriadku v zmysle nových stanov ObFZ Prievidza.

Rokovací a Volebný poriadok bol zavesený na stránke ObFZ Prievidza a na Futbalnet. Taktiež bol zaslaný emailom na všetky FK.

Predseda Mandátovej komisie informoval o zmene stavu delegátov riadnej konferencie ObFZ Prievidza.

Počet zúčastnených delegátov s právom hlasovať 60 čo predstavuje 84,50%.

**Uznesenie k bodu 5 :**

**Riadna konferencia ObFZ Prievidza schvaľuje Rokovací a Volebný poriadok ObFZ Prievidza.**

**Hlasovanie za - 60 proti - 0 zdržal sa - 0**

 K bodu 6. Správa predsedu ObFZ Prievidza o činnosti ObFZ Prievidza od ostatnej konferencie

Predseda p. Anton Laco zhodnotil činnosť od ostatnej konferencie. Dotkol sa aj nedohraného futbalového ročníka 2020/2021. Správa je prílohou zápisnice.

**Uznesenie k bodu 6 :**

**Riadna konferencia ObFZ Prievidza schvaľuje správu o činnosti ObFZ Prievidza od ostatnej konferencie ObFZ Prievidza prednesenú predsedom ObFZ Prievidza p. Antonom Lacom.**

**Hlasovanie za - 60 proti - 0 zdržal sa - 0**

 K bodu 7. Správa o hospodárení ObFZ Prievidza k 31.05.2021

Predseda Ekonomickej komisie p. Juraj Kližan predniesol správu o hospodárení od ostatnej konferencie do 30.05.2021. Správa je prílohou zápisnice.

**Uznesenie k bodu 7 :**

**Riadna konferencia ObFZ Prievidza berie na vedomie správu o hospodárení ObFZ Prievidza k 31.05. 2021.**

**Hlasovanie za - 60 proti - 0 zdržal sa - 0**

 K bodu 8. Správa Revíznej komisie prednesená kontrolórom ObFZ Prievidza

Kontrolór ObFZ Prievidza p. Marek Grolmus zhodnotil činnosť Revíznej komisie. Informoval o vykonaných kontrolách, kde neboli zistené žiadne nezhody čísel alebo porušení. Vyzdvihol prácu ŠTK ObFZ Prievidza. Správa je prílohou zápisnice.

**Uznesenie k bodu 8 :**

**Riadna konferencia ObFZ Prievidza berie na vedomie správu kontrolóra ObFZ Prievidza.**

**Hlasovanie za - 60 proti - 0 zdržal sa - 0**

K bodu č. 9. Voľby Volebnej komisie ObFZ Prievidza

Voľbu Volebnej komisie riadil kontrolór ObFZ Prievidza p. Marek Grolmus, ktorý informoval delegátov konferencie o návrhoch kandidátov na členov Volebnej komisie. Nakoľko boli doručené tri návrhy a volia sa traja členovia dal hlasovať verejne. Voči tomuto návrhu nemal z delegátov konferencie nikto námietky.

**Uznesenie k bodu 9 :**

**Riadna konferencia ObFZ Prievidza zvolila Volebnú komisiu ObFZ Prievidza v zložení: p. Peter Kozinka, Ivan Kováčik, Peter Letavay.**

**Hlasovanie za - 60 proti - 0 zdržal sa - 0**

K bodu 10. Diskusia

S diskusnými príspevkami vystúpili p. Jozef Bilka a p. Marek Pál.

**Uznesenie k bodu 10 :**

**Riadna konferencia ObFZ Prievidza berie na vedomie diskusné príspevky prednesené na riadnej konferencii ObFZ Prievidza a ukladá VV ObFZ Prievidza zaoberať sa na najbližšom zasadnutí VV ObFZ Prievidza prednesenými diskusnými príspevkami a podať informáciu o ich vyhodnotení v uznesení VV ObFZ Prievidza.**

**Hlasovanie za - 60 proti - 0 zdržal sa - 0**

 K bodu 11. Informácia o prijatých uzneseniach z Riadnej konferencie ObFZ Prievidza

Predseda Návrhovej komisie p. Anton Zima prečítal všetky prijaté uznesenia z riadnej konferencie ObFZ Prievidza konanej dňa 17.07.2020 v dome kultúry v Novákoch.

**Uznesenie k bodu 11 :**

**Riadna konferencia ObFZ Prievidza berie na vedomie informáciu o prijatých uzneseniach z Riadnej konferencie ObFZ Prievidza konanej dňa 09.07.2021 v Dome kultúry v Novákoch.**

**Hlasovanie za - 60 proti - 0 zdržal sa - 0**

 K bodu 12. Záver

Predsedajúci p. Jozef Mišák poďakoval prítomným delegátom za účasť a disciplínu počas konania Riadnej konferencie ObFZ Prievidza a poprial šťastnú cestu domov.

Zapísal v Novákoch dňa 09.07.2021 Ján Baláž sekretár ObFZ Prievidza

Overovatelia zápisnice :

Ing. Marián Petic .......................................................

Peter Letavay ........................................................

Zapisovateľ Ján Baláž ........................................................

Predseda ObFZ Prievidza Anton Laco ........................................................